***TÁJÉKOZTATÓ***

 ***a 2023-24-es nevelési évre vonatkozó, étkezést érintő tudnivalókról***

**Felhívjuk figyelmüket, hogy 2023. október 1-jétől az étkezés lemondása kizárólag a Menzapure étkezés-nyilvántartó rendszer https://hunyadievang.eny.hu felületén történhet!**

**2023. szeptember 1-30 között lesz lehetőség az étkezés lemondására a 99/511-062 –es telefonszámon és az** **etkezes@hunyadisopron.hu** **e-mail címen keresztül.**

***Az étkezés csak azokra a napokra vehető igénybe, amikor a gyermek óvodában van!***

*Az****aznapi étkezést már nem lehet lemondani****, de el lehet vinni!*

***A lemondásokat reggel 8.30-ig tudjuk elfogadni!***

**Felhívjuk szíves figyelmüket a lemondás fontosságára, mivel a le nem mondott étkezés az Intézménynek többletköltséget jelent.**

**A vonatkozó jogszabály (328/2011. (XII. 29.) Korm. rendelet) és az Intézmény által biztosított kedvezményes étkezést elektronikusan vagy az intézményben alkalmazott bármely más módon a törvényi szabályozásnak megfelelően a Felhasználó köteles lemondani. Amennyiben –kedvezményben részesülő étkező esetén is - a lemondás nem történik meg a távollét idejére, úgy az Intézménynek lehetősége lenne a le nem mondott étkezés(ek), nyersanyagnorma+ÁFA áron kiszámlázni az Igénybe vevő felé, de ettől Intézményünk méltányossági okokból eltekint.**

**Amennyiben változtatni szeretnének a fizetési módon, kérjük, hogy tárgyhó 25-ig legyenek szívesek szándékukat jelezni!
Felhívjuk szíves figyelmüket, hogy az étkezés fizetése csak a választott módon lesz lehetséges.**

**TÁJÉKOZTATÁS az étkezési térítési díjfizetési rendszerről:**

Az étkezési térítési díjak utólag kerülnek beszedésre az étkezést követő hónapban.

Az étkezés térítési díját: **készpénzzel/bankkártyával** vagy **átutalással** lehet kiegyenlíteni.

**Készpénzzel/bankkártyával**történő fizetés esetén:

* A fizetendő díjakról „barna” borítékos rendszer szerint értesülnek.
* A borítékok az óvónénik által kerülnek kiosztásra.
* A borítékon szerepel a fizetendő összeg, és a befizetési nap.(Az előre tervezhetőség érdekében az étkezési díjbefizetés napjai a honlapon meg találhatóak havi bontásban).
* Amennyiben a boríték nem érkezik meg a befizetés napjáig, kérjük, szíveskedjenek haladéktalanul jelezni a megadott elérhetőségeken!
* Készpénzes fizetés esetén, kérjük, lehetőleg a pontos összeget tegyék a borítékba.

Kérjük, az időpontokat szíveskedjenek betartani! *(Az éves havi esedékes díjbefizetés dátuma a www.hunyadi.sopron.hu honlapon is megtekinthető.)*

A számla a bevételi pénztárbizonylattal és az esetlegesen visszajáró pénzzel együtt átadásra kerül a befizetéskor. A készpénzzel történő fizetés a befizetési napon 7:30-9:00 és 14:00-15:30 óra között teljesíthető. Helye: Az iskola gazdasági irodája

 **Átutalással**történő rendezés esetén:

* Az átutalással fizetők számla alapján teljesíthetik a befizetést.
* *Az aktuális étkezési számla minden hónap 10. napjáig az év elején megadott e-mail címre kerül kiküldésre.*
* *A számlán szerepel: a fizetési határidő, és a számlaszám ahová az összeget utalni kell.*
* *Kérjük a számla végén a****fizetendő összeg****rovatban szereplő****pontos összeget****, a megadott****fizetési határidőig****legyenek szívesek elutalni.*
* **A közlemény rovatba a számla sorszámát, a gyermek nevét és csoportját, szíveskedjenek feltüntetni.**

Az adatok, és a normatív kedvezmények **Menzapure étkezés-nyilvántartó rendszer**ében láthatók. Az időközben felmerült normatív étkezési kedvezmény érvényesítéséhez a megfelelő dokumentumok benyújtása is szükséges. Ekkor van lehetőség a fizetési típus változtatására is.**Felhívjuk szíves figyelmüket, hogy az étkezés fizetése csak a választott módon lehetséges.**

**Szíves együttműködésüket ezúton is megköszönjük!**